Det er ikke selve skolesammenlægningerne, der er et problem ifølge Tine Steen Larsen, men det er placeringen af dem.

Mens flere forældre raser over de mulige skolelukninger i Aalborg Kommune, frygter andre dem. Tine Steen Larsen er beboer i området, hvor Seminarieskolen ligger, og den mulige skolesammenlægning bekymrer hende. - Allerede i dag er det svært at komme ud om morgen, da det er en meget trafikeret vej i forvejen på grund af skolen og UCN, forklarer hun, mens hun påpeger, at alle sidevejene er blinde, og derfor skal man ud på den store vej for at komme derfra. Opnået kapacitetsgrænsen Mylius Erichsens Vej i Aalborg har også allerede før været oppe i medierne. Den omdiskuteret vej huser nemlig både Seminarieskolen og UCN, og det gav blandt andet problemer for de mange parkernde studerende tilbage i 2015, før man fik anlagt 150 nye p-pladser. Samtidig er der en ny børnehave på vej, der skal huse 130 børn. - Kapacitetsgrænsen blev allerede nået dengang, man byggede UCN. Nu kommer der så yderligere en børnehave, og så vil man samtidig sende 400 børn ekstra på skolen, det går simpelthen ikke op, konstaterer hun. Derfor undrer hun over, hvorfor sammenlægningen skal ske netop på Seminarieskolen og ikke på Byplanvejen, som hun mener, har langt større kapacitet. - Det ville være bedre at lave sammenlægningen på Byplanvejen Skole, da de har bedre infrastruktur ved skolen, der kan håndtere de mange biler samt flere og bedre parkerings muligheder, hvorimod parkeringsmulighederne ved seminarieskolen er begrænsede og allerede fyldte på nuværende tidspunkt, konstaterer hun. Tine Steen Larsen har ingen holdning til selve skolelukningerne eller samlægningerne som sådan. Hun har ikke selv børn på skolerne, hun er blot bekymret for vejen og det trafikale. Frygter for sikkerheden Men en ting er kapacitet og ekstra ventetid i bilen, og en helt anden er sikkerhed. - Det er en skolevej, hvor der går og cykler mange børn, så hvis der skal komme flere hundrede mere i bil og sætte sine børn af i skole og børnehave, så frygter man jo for børnenes sikkerhed, konstaterer hun. På vejen er der et enkelt humpel med fodgængerfelt, hvor Seminarieskolens skolepatrulje hjælper børnene over, derudover er der hverken lyskryds eller anden form for sikkerhed. Det er området herunder, som Tine Steen Larsen frygter for, hvis der skal komme 400 elever ekstra på skolen.